Міхаіл Мясніковіч падкрэсліў, што інвестыцыйная дзейнасць з’яўляецца найважнейшым прыярытэтам развіцця Беларусі і адной з галоўных крыніц росту ВУП. У Савеце Рэспублікі праведзена пэўная работа па аналізе заканадаўства, якое рэгулюе гэтую сферу дзейнасці. “Выяўлены пэўныя пытанні, прапанаваны шляхі іх вырашэння. Інфармацыя накіравана зацікаўленым дзяржорганам”, — дадаў ён.